
Da li je pokuđeno postiti dan, odnosno dva dana uoči ramazana?


* 
* 
* 
* 
* 
* 
* 
* 
* 
* 

 

Da li je pokuđeno postiti dan, odnosno dva dana uoči ramazana?
==============================================================

 

Ebu Hurejra, radijallahu anhu, pripovijedao je da je Resulullah, sallallahu alejhi ve sellem, jednom prilikom rekao: “Neka niko ne dočekuje ramazan posteći dan, odnosno dva dana uoči ramazanskog posta, ali to može učiniti onaj čiji se uobičajeni post podudari s tim danom, takav čovjek može ga postiti.


Propisi u vezi s poglavljem


Prvo, pokuđeno je, iz predostrožnosti, postiti dan, odnosno dva dana uoči ramazana. S tim u vezi imam Et-Tirmizi rekao je: “Učenjaci kažu da je pokuđeno postiti prije nastupanja ramazani -šerifa radi ramazana.”


Drugo, ako se dan uoči ramazana podudari s postom koji je čovjek običavao postiti, naprimjer, post ponedjeljkom ili četvrtkom, Davudov, alejhis-selam, post, nema problema u tome ako posti. Dakle, hadis koji to zabranjuje odnosi se na onoga čovjeka koji posti dan uoči ramazana iz predostrožnosti, odnosno niti se radi o postu zavjeta niti o napošćivanju niti o uobičajenom postu.


Treće, Ibn Hadžer zapisao je sljedeće: ” … dakle, hadis pobija mišljenje šiija, koji smatraju da treba postiti i prije viđenja mlađaka, i pobija mišljenje onih učenjaka koji kažu da je dopušteno postiti dobrovoljni post bez povoda.”


Četvrto, učenjaci ne gledaju istovjetno na mudrost zabrane posta dan, odnosno dva dana uoči nastupanja ramazana. Neki kažu da je mudrost u tome što se čovjek treba pripremiti za ramazan i tjelesno ojačati, da ramazan dočeka jak i čio. Jedni učenjaci tvrde da je mudrost u tome da se razluči obavezni post od onog dobrovoljnog, i to je diskutabilno. A neki su učenjaci, opet, kazali da je o tom pitanju najispravnije reći ovako: početak ramazana utvrđuje se na osnovu viđenja mlađaka, i onaj ko posti dan, odnosno dva dana uoči ramazani-šerifa već je pokušao poreći taj propis. Ibn Hadžer veli: “Ovo je mišljenje mjerodavno”, a u tome se s njim saglasio imam Eš-Ševkani.


Ja velim da je ovo mišljenje ispravno, jasno potvrđuje i sljedeće Huzejfino, radijallahu anhu, predanje u kojem stoji da je Resulullah, sallallahu alejhi ve sellem, rekao: (Nemojte požurivati ramazan, čekajte viđenje mlađaka, odnosno upotpunile šaban, zatim postite dok opet ne vidite mlađak, odnosno dok ne upotpunile ramazan. ‘ O ovom pitanju govori i Ibn Abbasovo, radijallahu anhu, predanje koje ćemo navesti u sljedećem poglavlju.


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


